
RAPORT

asupra proiectului de Lege pentru modificarea şi completarea Legii nr. 31/2007 

privind reorganizarea şi funcţionarea Academiei Oamenilor de Ştiinţă din România 

(PL.x. 637/2007)

1. În conformitate cu prevederile art. 95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu proiectul de Lege pentru modificarea şi completarea Legii nr. 31/2007 privind reorganizarea şi funcţionarea Academiei Oamenilor de Ştiinţă din România, trimis cu adresa nr. PL.x. 637 din 2 octombrie 2007.

La întocmirea raportului, Comisia a avut în vedere avizul Consiliului Legislativ.


Proiectului de Lege are ca obiect de reglementare modificarea şi completarea Legii nr. 31/2007 privind reorganizarea şi funcţionarea Academiei Oamenilor de Ştiinţă din România, în scopul creşterii operativităţii decizionale şi a exprimării autonomiei atât în activitatea ştiinţifică, cât şi în cea organizatorică.

2. În raport de obiectul şi conţinutul său, proiectul de lege face parte din categoria legilor ordinare. 
3. La dezbaterea proiectului de lege, în conformitate cu prevederile art. 54 şi 55 din Regulamentul Camerei Deputaţilor, republicat, au participat ca invitaţi: domnul prof. univ. dr. Vasile Cândea - preşedinte Academia Oamenilor de Ştiinţă din România; domnul senator Ion Basgan şi domnul senator Ion Solcanu – în calitate de iniţiatori.


Iniţiatorii proiectului de Lege sunt următorii deputaţi: Vasilescu Lia Olguţa, Andea Petru, Stanciu Anghel, Andronescu Ecaterina, Dumitriu Mihai, Găleteanu Monalisa, Manta Pantelimon, Puşcă Mircea Valer, Fârşirotu Vladimir Mircea, Magheru Paul, Moisoiu Adrian, Buhăianu Obuf Cătălin Ovidiu, Romanescu Marcel Laurenţiu, Király Andrei-Gheorghe, Sóki Béla şi senatori: Solcanu Ion, Basgan Ion, Theodorescu Răzvan Emil, Ungureanu Vasile Ioan Dănuţ, Vărgău Ion, Găucan Constantin, Vedinaş Verginia, Cismaru Ivan, Cutaş George Sabin, Pascu Corneliu, Câmpeanu Radu Anton, Dumitrescu Ion Mihai, Iluşcă Daniel, Lupoi Mihail, Oprea Mario-Ovidiu, Popa Aron Ioan, Tănăsescu Dan Claudiu.


4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 

5. Senatul a adoptat acest proiect de lege în şedinţa din 26 septembrie 2007.
6. La lucrările Comisiei au fost prezenţi 16 deputaţi din totalul de 25 de membri ai Comisiei. 

În urma dezbaterii, în şedinţa din 4 octombrie 2007, membrii Comisiei au hotărât, cu unanimitatea voturilor celor prezenţi, adoptarea proiectului de Lege, cu amendamentele din Anexă.

ANEXĂ

I. Amendamente admise

	Nr. crt.
	Text

Legea nr. 31/2007
	Text adoptat de Senat 
	Text propus de Comisie
(autorul amendamentelor)
	Motivare

	1.
	---
	Titlul Legii: Lege privind modificarea şi completarea Legii nr.31/2007 privind reorganizarea şi funcţionarea Academiei Oamenilor de Ştiinţă din România
	Titlul Legii: Lege pentru modificarea şi completarea Legii nr.31/2007 privind reorganizarea şi funcţionarea Academiei Oamenilor de Ştiinţă din România

	Respectarea normelor de tehnică legislativă. 



	2.
	---
	ARTICOL UNIC. - Legea nr. 31/2007 privind reorganizarea şi funcţionarea Academiei Oamenilor de Ştiinţă din România, publicată în Monitorul Oficial al României, Partea I, nr. 35 din 18 ianuarie 2007, se modifică şi se completează după cum urmează:
	Text nemodificat.
	

	3.
	Art. 5 - (5) Membrii titulari şi corespondenţi sunt cetăţeni români aleşi dintre personalităţile prevăzute la alin. (1). Numărul maxim de membri titulari este de 250.
	---
	1. La articolul 5, alineatul (5) se modifică şi va avea următorul cuprins:

„(5) Membrii titulari şi corespondenţi sunt cetăţeni români aleşi dintre personalităţile prevăzute la alin. (2). Numărul maxim de membri titulari este de 250. Membrii fondatori ai AOSR sunt membri titulari de drept ai Academiei.”
Autor : Comisia.
	  Recunoaşterea meritelor ştiinţifice şi organizatorice ale membrilor fondatori. 

	4.
	Art. 7. – Criteriile şi procedurile de alegere a noilor membri AOSR se stabilesc prin statutul propriu.
	---
	2. Articolul 7 se modifică şi va avea următorul cuprins:

„Art. 7 – Criteriile de selecţie sau de alegere a noilor membri ai AOSR se stabilesc prin statut, iar procedurile prin regulamentul propriu.” 
Autor : Comisia.
	Necesitatea coordonării mai exacte a procedurilor de primire a noilor membri AOSR.

	5.
	Art. 8 - (2) Membrii prezidiului AOSR, precum şi membrii consiliului onorific beneficiază de o indemnizaţie lunară majorată cu 20%.
	---
	3. La articolul 8, alineatul (2) se modifică şi va avea următorul cuprins:

„(2) Membrii prezidiului AOSR, ai consiliului onorific, precum şi membrii consiliului ştiinţific beneficiază de o indemnizaţie lunară majorată cu 20%.”
Autor : Comisia.
	Membrii consiliului ştiinţific desfăşoară o activitate suplimentară de mare importanţă pentru activitatea AOSR, care merită a fi remunerată.. 

	6.
	---
	---
	4. La articolul 8, după alineatul (6) se introduce un nou alineat, alin. (7), cu următorul cuprins:

 „(7) Fondurile necesare pentru plata drepturilor prevăzute la alin. (1) – (6) se alocă de la bugetul de stat şi se plătesc beneficiarilor lunar, prin bugetul AOSR.”
Autor : Comisia.
	Respectarea normelor de tehnică legislativă. 
Precizări necesare privind sursele de finanţare. 

	7.
	Art. 9 - (3) În subordinea AOSR funcţionează, ca unităţi cu personalitate juridică, filiale teritoriale, organizate în principalele centre ştiinţifice şi culturale ale ţării, precum şi institute şi centre de cercetare ştiinţifică. Organizarea şi funcţionarea filialelor teritoriale şi ale institutelor/centrelor se stabilesc prin statut.
	1. La articolul 9, alineatul (3) va avea următorul cuprins:

    „(3) În subordinea AOSR funcţionează, ca unităţi cu sau fără personalitate juridică, filiale teritoriale, organizate în principalele centre ştiinţifice şi culturale ale ţării, precum şi institute şi centre de cercetare ştiinţifică. Organizarea şi funcţionarea filialelor teritoriale şi ale institutelor/centrelor se stabilesc prin statut.”
	Text nemodificat. 
	

	8.
	--- 
---
	---

---
	6. La articolul 9, după alineatul (3) se introduc trei noi alineate, alin. (4), (5) şi (6), cu următorul cuprins:

 „(4) Filiala este condusă de un preşedinte, membru titular al AOSR, remunerat, ales prin vot de către adunarea membrilor filialei, pe o perioadă  de 4 ani.

    (5) Filiala îşi constituie, din cadrul membrilor săi, un birou de conducere format din: preşedintele filialei, un secretar şi 1 – 3 membri, aleşi prin vot. Hotărârile biroului de conducere se ratifică în plenul adunării membrilor filialei. 

  (6) Preşedintele filialei are următoarele atribuţii:

   a) reprezintă filiala în toate relaţiile ei şi rezolvă problemele curente;

   b) asigură legătura dintre AOSR şi filială;

   c) convoacă şi conduce şedinţele filialei şi ale biroului filialei; 

   d) urmăreşte ducerea la îndeplinire a hotărârilor adunării membrilor filialei şi a biroului de conducere al filialei;

  e) prezintă anual dări de seamă asupra activităţii filialei;

  f) coordonează activitatea aparatului de lucru al filialei şi emite decizii prevăzute de statut privind personalul în subordine.”
Autor : Comisia.
	Respectarea normelor de tehnică legislativă. 

Precizări organizatorice necesare bunei funcţionări a filialelor.
 

	9.
	Art. 11. – (2) Adunarea generală are următoarele atribuţii principale:

d) alege preşedintele, vicepreşedinţii şi secretarul ştiinţific dintre membri titulari, în conformitate cu prevederile statutului. Mandatul aleşilor este de patru ani, putând fi realeşi o singură dată, cu excepţia secretarului ştiinţific, al cărui număr de mandate nu este limitat.
	---
	7. La articolul 11, alineatul (2) se modifică şi va avea următorul cuprins:

„Art. 11. – (2) Adunarea generală are următoarele atribuţii principale:

d) alege preşedintele, vicepreşedinţii şi secretarul ştiinţific dintre membri titulari, în conformitate cu prevederile statutului. Mandatul aleşilor este de patru ani, putând fi reînnoit o singură dată.”
Autor : Comisia.
	Facilitarea accesului în organele de conducere a AOSR a membrilor săi. 

	10.
	Art. 19 - (2) Structura organizatorică a aparatului de lucru la nivel central şi la nivelul filialelor, precum şi statele de funcţii se

aprobă prin hotărâre a Guvernului, la propunerea prezidiului

AOSR.


	2. La articolul 19, alineatul (2) va avea următorul cuprins:

    „(2) Structura organizatorică a aparatului de lucru la nivel central şi la nivelul filialelor, precum şi a institutelor şi centrelor de cercetare aflate în subordinea AOSR se aprobă de către prezidiul AOSR, iar statele de funcţii de preşedintele AOSR, la propunerea secretarului ştiinţific.”
	Text nemodificat.
	

	11. 
	---

	---

	  9. La articolul 19, după alineatul (2) se introduce un nou alineat, alin. (21), cu următorul cuprins:

 „(21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific, cu încadrarea în numărul maxim de posturi aprobat pentru AOSR prin legile bugetare anuale.”
Autor : Comisia.
	Respectarea normelor de tehnică legislativă. 

Precizări necesare exprimării în fapt a autonomiei AOSR.

	12.
	Art. 20 - (1) Fondurile necesare funcţionării AOSR, conform prezentei legi şi statutului propriu, se asigură de la bugetul de stat şi din venituri proprii. 
   (2) AOSR poate fi sprijinită prin donaţii, sponsorizări şi prin alte bunuri, conform legii, pe baza aprobării prezidiului AOSR.
	--- 

---
	10. La articolul 20, alineatele (1) şi (2) se modifică şi vor avea următorul cuprins:

„Art. 20 - (1) Finanţarea activităţii AOSR şi a unităţilor din subordine se asigură de la bugetul de stat, utilizându-se în completare şi venituri extrabugetare, conform legilor bugetare anuale. 

(2) Veniturile extrabugetare ale AOSR provin din: donaţii, sponsorizări, taxe, chirii, publicaţii, studii, prestaţii editoriale, consultaţii ştiinţifice, studii pentru avize, lucrări de exploatare a unor mobile şi imobile din patrimoniul propriu, precum şi din alte activităţi realizate.”
Autor : Comisia.
	   Necesitatea precizării surselor de finanţare. 

	13.
	---
	3. La articolul 20, după alineatul (2), se introduc patru noi alineate, alin.(21)-(24), cu următorul cuprins:
    „(21) Centrele de cercetare din cadrul secţiilor ştiinţifice de specialitate funcţionează având la bază criteriul rentabilităţii şi principiul autofinanţării. Din fondurile atrase – granturi, sponsorizări, donaţii, alte bunuri – şi din veniturile realizate de acestea, un procent de 80% rămâne la dispoziţia exclusivă a centrelor de cercetare pentru susţinerea şi finanţarea activităţii proprii, iar restul de 20% constituie venit propriu al AOSR.

    (22) Fondurile necesare activităţii centrelor de cercetare înfiinţate în cadrul secţiilor ştiinţifice de specialitate nu se asigură de la bugetul de stat.

    (23) Funcţia de preşedinte este retribuită la nivel de membru al Guvernului, iar funcţiile de vicepreşedinte şi secretar ştiinţific – la nivel de secretar de stat.

    (24) Drepturile salariale pentru personalul bugetar din aparatul de lucru se vor acorda conform Ordonanţei Guvernului nr. 10 /2007, anexa Ia – funcţii de execuţie, iar funcţiile de conducere beneficiază de drepturile salariale prevăzute la anexa VI/Ia.”
	11. La articolul 20, după alineatul (2), se introduc patru noi alineate, alin.(21)-(24), cu următorul cuprins:
Text nemodificat. 
Text nemodificat. 

Text nemodificat. 

 „(24) Drepturile salariale pentru personalul bugetar din aparatul de lucru se vor acorda pentru funcţiile de execuţie conform prevederilor referitoare la funcţiile de execuţie din administraţia publică centrală de specialitate din  anexa I la Ordonanţa de Urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr. 383/2001, cu modificările şi completările ulterioare, iar funcţiile de conducere beneficiază şi de drepturile salariale prevăzute la anexa VI/Ia din Ordonanţa Guvernului nr. 10 /2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări prin Legea nr. 231/2007.
Autor : Comisia.
	 Precizare necesară în textul legii.


	14.
	---
	---
	 12. La articolul 22, după alineatul (2) se introduce un nou alineat, alin. (3), cu următorul cuprins: 

   „(3) AOSR poate elabora proiecte de acte normative din domeniul său de activitate, ce se supun spre aprobare Guvernului, de către Ministerul Educaţiei, Cercetării şi Tineretului.”
Autor : Comisia.
	Respectarea normelor de tehnică legislativă. 

Precizări privind elaborarea unor noi acte legislative. 

